«Քաղաքով զբոսնելիս՝ ես նկատեցի գեղեցիկ փողոցներ, տներ… Եվ այդ ամենը լուսանկարների, նույնիսկ բջջային հեռախոսների միջոցով տեսնել հիմա կարող է ամեն ոք: Ու ես հասկացա մի բան՝ Թբիլիսիի ամենամեծ արժանիքը նրա բնակիչների դեմքերն են: Միանգամից ես տեսա բազմաթիվ դեմքեր ու նույնքան էլ մշակույթ: Հասկացա, որ այստեղ մարդիկ միայն միմյանց հարևան չեն դառնում, այլ մեկը մյուսից վերցնում ու մեկը մյուսին տալիս են: Թբիլիսիում ես հնարավորություն ունեմ շփվելու ադրբեջանցիների, վրացիների, հրեաների, ռուսների հետ… Ես ամենաիսկական մշակութային շոկն ապրեցի: Ինչ-որ նոր բան վերցրեցի ու փոխարենը ինձանից մի մասնիկ տվեցի նրանց…»,- Dalma News-ի հետ իր զրույցում նշեց Գերման Ավագյանը: